CELEX: C2007/117/48
Language: da
Date: 2007-05-26 00:00:00
Title: Sag T-92/07 P: Appel iværksat den 28. marts 2007 af Jacques Frankin m.fl. til prøvelse af dom afsagt den 16. januar 2007 af Retten for EU-personalesager i sag F-3/06, Frankin m.fl. mod Kommissionen

26.5.2007   
            
            
               DA
            
            
               Den Europæiske Unions Tidende
            
            
               C 117/31
            
         Appel iværksat den 28. marts 2007 af Jacques Frankin m.fl. til prøvelse af dom afsagt den 16. januar 2007 af Retten for EU-personalesager i sag F-3/06, Frankin m.fl. mod Kommissionen
   (Sag T-92/07 P)
   (2007/C 117/48)
   Processprog: fransk
   Parter
   
      Appellant: Jacques Frankin (Sorée, Belgien) og 482 andre appellanter (ved avocat F. Frabetti)
   
      Den anden part i appelsagen: Kommissionen for De Europæiske Fællesskaber
   Appellantens påstande
   
               —
            
            
               Den af Retten for EU-personalesager afsagte dom af 16. januar 2007 i sag F-3/06, hvori der principalt var nedlagt påstand om annullation af den udtrykkelige afgørelse af 10. juni 2005, hvorved Kommissionen afviste at yde sagsøgerne bistand i henhold til vedtægtens artikel 24, ophæves
            
         
               —
            
            
               Retten træffer afgørelse om omkostninger, udgifter og honorarer og tilpligter Kommissionen at afholde disse.
            
         Anbringender og væsentligste argumenter
   Til støtte for appellen har appellanterne gjort gældende, at Retten for EU-personalesager ved at frifinde Kommissionen i første instans har begået retlige fejl under prøvelsen af de anbringender, der var fremsat i første instans vedrørende dels tilsidesættelse af omsorgsforpligtelsen i henhold til vedtægtens artikel 24, dels tilsidesættelse af forbuddet mod forskelsbehandling.